《次韵大资节使薛公见贻二首 其一》
宋代·葛胜仲

黑头自致已三旌，暂寄江湖适性情。五总龟游钦学富，九皋鹤立见神清。

西雍宁累飞章荐，东閤频蒙倒屣迎。方幸台躔照苕霅，以兹投劾未能轻。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。